62017TJ0147_INF
Hotărârea Tribunalului (Camera a treia) din 17 noiembrie 2021 – Anastassopoulos și alții/Consiliul și Comisia
(Cauza T‑147/17)
„Răspundere extracontractuală – Politica economică și monetară – Restructurarea datoriei publice grecești – Participarea sectorului privat – Clauze de acțiune colectivă – Creditori privați – Încălcare suficient de gravă a unei norme de drept care conferă drepturi particularilor – Egalitate de tratament – Persoane fizice și juridice – Prescripție – Imputabilitate – Admisibilitate – Răspundere fără culpă – Prejudiciu anormal și special”
1.
Răspundere extracontractuală – Condiții – Nelegalitate – Prejudiciu – Legătură de cauzalitate – Condiții cumulative – Lipsa uneia dintre condiții – Respingerea în întregime a acțiunii în despăgubire
(Art. 340 al doilea paragraf TFUE)
(a se vedea punctele 41, 42 și 93)
2.
Acțiune în despăgubire – Obiect – Cerere de despăgubire pentru un prejudiciu cauzat de Eurogrup – Organ interguvernamental cu caracter informal – Lipsa unor competențe proprii – Lipsa calității de organ, oficiu sau agenție a Uniunii – Inadmisibilitate
[Art. 3 și art. 13 alin. (1) TUE; Art. 119 alin. (2), art. 137 și art. 340 al doilea paragraf TFUE; Protocolul nr. 14 anexat la Tratatele UE și FUE, art. 1)
(a se vedea punctele 44 și 63-66)
3.
Acțiune în despăgubire – Răspundere extracontractuală – Termen de prescripție – Momentul de la care începe să curgă termenul
(Art. 340 al doilea paragraf TFUE; Statutul Curții de Justiție, art. 46)
(a se vedea punctul 49)
4.
Acțiune în despăgubire – Obiect – Cerere de despăgubire pentru un prejudiciu imputabil Uniunii – Declarație comună a șefilor de stat sau de guvern din zona euro și a instituțiilor Uniunii Europene adoptată în cadrul restructurării datoriei publice grecești – Măsuri privind participarea creditorilor privați – Inexistența unei cerințe obligatorii din punct de vedere juridic pentru statul respectiv de a prevedea o astfel de participare – Respingerea acțiunii
(Art. 3 TUE; Art. 119 și art. 340 al doilea paragraf TFUE)
(a se vedea punctele 68 și 69)
5.
Acțiune în despăgubire – Obiect – Cerere de despăgubire pentru un prejudiciu imputabil Uniunii – Acțiune formulată ca urmare a unor acorduri politice încheiate în cadrul Eurogrup – Obligația Comisiei de a supraveghea aplicarea dreptului Uniunii cu ocazia încheierii unor astfel de acorduri – Conținut
[Art. 17 alin. (1) TUE; Art. 340 al doilea paragraf TFUE; Protocolul nr. 14 anexat la Tratatele UE și FUE, art. 1 a 3-a teză)
(a se vedea punctele 70 și 72-74)
6.
Politica economică și monetară – Politică monetară – Punere în aplicare – Restructurarea datoriei publice grecești – Decizie a Eurogrup sau a președintelui acestuia luată cu acordul Comisiei de a supune persoanele fizice care au statutul de creditori privați restructurării acestei datorii fără despăgubire ulterioară – Aplicarea acelorași condiții în privința persoanelor juridice care au statutul de creditori privați – Încălcarea principiului egalității de tratament – Inexistență
(Art. 119 TFUE; Carta drepturilor fundamentale a Uniunii Europene, art. 20 și 21)
(a se vedea punctele 84 și 90-92)
7.
Răspundere extracontractuală – Răspundere pentru un act licit – Comportament care intră în sfera de competență normativă a Uniunii – Excludere – Limite – Prejudiciu suferit de creditori privați ca urmare a punerii în aplicare a unei preschimbări obligatorii de titluri de creanță de stat în cadrul restructurării datoriei publice naționale – Inexistența unui prejudiciu anormal și special
(art. 340 al doilea paragraf TFUE)
(a se vedea punctele 96-101)
Obiectul
Cerere întemeiată pe articolul 268 TFUE prin care se urmărește repararea prejudiciului pe care reclamanții pretind că l‑au suferit ca urmare a punerii în aplicare a preschimbării obligatorii de titluri de creanță în cadrul restructurării datoriei publice grecești în anul 2012, în temeiul unei participări a investitorilor privați implicând aplicarea de clauze de acțiune colectivă, ca urmare a unor comportamente sau acte ale Eurogrup, ale președintelui acestuia, ale unor șefi de stat sau de guvern din zona euro și ale Comisiei, aferente acestora.
Dispozitivul
1)
Respinge acțiunea.
2)
Îi obligă pe domnii Nikolaos Anastassopoulos și Aristeidis Anastassopoulos și pe doamnele Alexia Anastassopoulos, Maria‑Myrto Anastassopoulos și Sophie Velliou la plata cheltuielilor de judecată.